Újlőrincfalva  Község  Önkormányzat

Képviselő-testületének 15/2004.(XI.23.) ör. rendelete 

a magánszemélyek kommunális adójáról egységes szerkezetben  a  módosító 11/2009. (XII.4) ör. rendelettel.
A rendelet célja, hogy Újlőrincfalva Község Önkormányzata bevételeinek növelése érdekében a helyi adókról szóló 1990. évi C. törvény (a továbbiakban Ht.) 1.§-ának (1) bekezdésében és 6.§-ában foglalt felhatalmazás alapján a következő rendeletet alkotja (a dőlt betűs szöveg a Ht. szövege):

Általános rendelkezések

A rendelet hatálya

1.§

A rendelet hatálya kiterjed Újlőrincfalva Község közigazgatási területén lévő lakásokra, üdülőkre, a község rendezési terv, valamint az építésügyi jogszabályok alapján lakóházzal, üdülővel beépíthető – önálló helyrajzi számmal rendelkező – telkekre.

Az adó alanya

2.§

(1) Az adó alanya az , aki a naptári év első napján az építmény, illetve a telek tulajdonosa. Több tulajdonos esetén a tulajdonosok tulajdoni hányadaik arányában adóalanyok. Amennyiben az építményt az ingatlan-nyilvántartásba bejegyzett vagyoni értékű jog terheli, az annak gyakorlására jogosult az adó alanya.(Ht.24.§.)

(2) Valamennyi tulajdonos által írásban megkötött és az adóhatósághoz benyújtott megállapodásban az (1) bekezdésben foglaltaktól el lehet térni. (Ht.12.§.(2) bek.)

(3) Társasház-, üdülő esetén a tulajdonosok önálló adóalanyok.(Ht.12.§.(3)bek.)

(4) Aki az Önkormányzat illetékességi területén nem magánszemély tulajdonában álló lakás bérleti jogával rendelkezik.(Ht.24.§.)

Adókötelezettség keletkezése és megszűnése

3.§

(1) a) Építmény esetében az adókötelezettség a használatbavételi, illetőleg a fennmaradási engedély kiadását követő év első napján keletkezik. Az engedély nélkül  épült, vagy anélkül használatba vett építmény esetében az adókötelezettség a tényleges használatbavételt követő év első napján keletkezik. (Ht.25.§.(1) bek.)

b) Az adókötelezettség megszűnik az építmény megszűnése évének utolsó napján. az építménynek az év első felében történő megszűnése esetén a második félévre vonatkozó adókötelezettség megszűnik.(Ht.25.§.(1) bek.

c ) Az építmény használatának szünetelése az adókötelezettséget nem érinti. (Ht.25.§.(1) bek)

(2) a) Telkek esetében az adókötelezettség a földrészlet belterületté minősítését, illetőleg az építési tilalom feloldását követő év első napján keletkezik. (Ht.25.§.(1) bek.)

b) Az adókötelezettség a belterületi földrészlet külterületté minősítése évének utolsó napján, építési tilalomnak az év e4lső felében történt kihirdetése esetén a félév utolsó napján szűnik meg.

(Ht,.25.§(1) bek.)

(3) Lakásbérleti jog esetén az adókötelezettség a lakásbérleti jogviszony létrejöttét követő és első napján keletkezik és a jogviszony megszűnése évének utolsó napján szűnik meg. (Ht.25.§.(2) bek.)

(4) A lakásbérleti jogviszonynak az év első felében történő megszűnése esetén a második félévre vonatkozó adókötelezettség megszűnik. (Ht.25.§.(3) bek.)

Az adó mértéke

4.§

Az adó mértéke ingatlanonként 6.000.-Ft.

Kedvezmények

5.§

A 4.§-ban megállapított mérték 50 §-át (3.000.-Ft) kell megfizetni az első ingatlanuk után annak, aki a naptári év első napján Újlőrincfalva község közigazgatási területén lakóhellyel rendelkezik. (Lakóhely a polgárok személyi adatainak és lakcímének nyilvántartásáról szóló 1992. évi LXVI.tv.5.§(2) bekezdése szerint: annak lakásnak a címe amelyben a polgár él. A lakcím bejelentés szempontjából lakásnak tekintendő az az egy, vagy több lakóhelyiségből álló épület, vagy épületrész, amelyet a polgár otthonául használ.)

Adózási kérdések

6.§

(1)A kommunális adó megállapításához bevallást kell adni, akinek a naptári év első napján tulajdonában, haszonélvezetében, tartós használatában olyan építmény, vagy beépítetlen telek van, amely után az önkormányzat e rendeletében kommunális adókötelezettséget  rendelt el.

Adóbevallást a rendelet bevezetésének évében első ízben 2005. február 28-ig az e célra megküldött bevallási íven kell megtennie a 2005. január 1-i állapotnak megfelelően. az azt követő években az adókötelezettséget érintő adatok változása esetén az adókötelezettség keletkezését követő 15 napon belül kell a bevallást benyújtani. Évközi kivetéseket az adóbevallások alapján -  a bevezetés évében – határozattal május 15-ig kell megállapítani.

(2)Az adót a bevezetés évében a határozat kézbesítését követő naptól számított 30 napon belül, az azt követő években az adóév március 15-ig, illetve szeptember 15-ig kell két egyenlő részletben megfizetni.

Záró rendelkezések

7.§

Ez a rendelet 2005. január 1-től lép  hatályba.

Értelmező rendelkezések

8.§
1.Önkormányzat illetékességi területe: önkormányzati közigazgatási határa által behatárolt bel- és külterületet magába foglaló térség, amelyre az önkormányzat hatásköre kiterjed.

2.Vagyoni értékű jog: a kezelői jog, a tartós földhasználat.

3.Külterület: a település közigazgatási határának belterületen kívül eső földrészlete – ideértve a zártkertet is.

4.Ingatlan: a föld és a földdel alkotórészi kapcsolatban álló minden dolog.

5.Belterületi földrészlet: minden olyan épülettel be nem épített föld, amely a településen az ingatlan-nyilvántartás szerint belterületnek minősül.

6.Önkormányzat költségvetése javára megállapított adó: mindazon adók, illetékek, adójellegű kötelezettségek, amelyeknek az önkormányzat költségvetése javára való teljesítési jogszabály írja elő.

Újlőrincfalva, 2004. december 22.

Soltész András sk.





Szabó Lászlóné sk.

  polgármester                             




    körjegyző
Záradék:
E rendeletet a képviselő-testület 2004. december 22-én tartott ülésén került elfogadására. Egységes szerkezetben a módosító  11/2009. (XII. 4) ör. rendelettel.

Kihirdetve az alaprendelet 2004. december 22-én,  a módosító  rendelet 2009.  december 4-én.

Újlőrincfalva, 2010. január 4.

Szabó Lászlóné

körjegyző

� Módosította:  az önkormányzat  11/2009. (XII.4) ör. rendelete. Hatályos: 2010. január 1-től.

